Diari Oficial de la Generalitat Valenciana


Sumari del DOGV 7905, del 27-10-2016 (2016/8434)

RESOLUCIÓ de 14 d'octubre de 2016, de la directora general de Desenvolupament Rural i Política Agrària Comuna, per la qual se seleccionen les candidatures estimades i desestimades per a grup d'acció local provisional 2014-2020, en el marc de la selecció dels grups d'acció local LEADER 2014-2020 del Programa de desenvolupament rural de la Comunitat Valenciana 2014-2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7905

Data del DOGV
:   27-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8434


Data del document
:   14-10-2016

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 14 d'octubre de 2016, de la directora general de Desenvolupament Rural i Política Agrària Comuna, per la qual se seleccionen les candidatures estimades i desestimades per a grup d'acció local provisional 2014-2020, en el marc de la selecció dels grups d'acció local LEADER 2014-2020 del Programa de desenvolupament rural de la Comunitat Valenciana 2014-2020.  
 [2016/8434]  
Per Decisió de la Comissió Europea, adoptada el 29 de juliol de 2015, s'aprova el Programa de desenvolupament rural de la Comunitat Valenciana per al període de programació 2014-2020.  
La mesura 19 del PDR-CV 2014-2020, «Suport per al desenvolupament local de LEADER», prevista en l'article 35 del Reglament UE número 1303/2013, estableix el procediment de selecció de grups d'acció local mitjançant una convocatòria pública de selecció.  
Per Ordre 5/2016, d'11 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, es convoca i regula la selecció dels grups d'acció local LEADER 2014-2020 i de les estratègies de desenvolupament local participatiu (DOCV 7764, 20.04.2016), i correcció d'errades de l'ordre (DOCV 7783, 16.05.2016).  
  
De conformitat amb l'article 13 de l'esmentada ordre, la direcció general amb competències en desenvolupament rural serà l'òrgan competent per a la instrucció dels expedients.  
Segons aquest mateix article, es crearà un comitè de selecció, que estarà assistit per un òrgan consultiu per a la valoració de les candidatures a grup d'acció local, així com de les estratègies de desenvolupament local participatiu que s'hi presenten. Aquest òrgan consultiu estarà format per un representant de cadascuna de les universitats públiques valencianes.  
Segons l'article 14 de la mencionada ordre, el comitè de selecció estudiarà les propostes de les organitzacions candidates, i podrà requerir tota la informació que estime necessària per a la verificació del compliment de les condicions i dels requisits exigits.  
De conformitat amb els acords del comitè de selecció, presos el dies 16 de setembre i 11 d'octubre de 2016, aquest comitè aprova per unanimitat la baremació de les candidatures següents, vist el compliment de les condicions i requisits exigits, tenint en compte l'informe de l'òrgan consultiu de data 14 de setembre de 2016, relatiu a la baremació de les candidatures a grups d'acció local, segons allò que s'ha previst en l'article 12.1 i en l'annex VI de l'ordre esmentada.  
  
De conformitat amb els acords del comitè de selecció, presos el dia 21 de setembre de 2016, aquest comitè aprova per unanimitat la proposta de desestimació de la candidatura Asociación Palancia-Mijares 14/20, tenint en compte l'informe emès per l'òrgan consultiu de data 31 d'agost de 2016, i vistes les al·legacions presentades per l'associació esmentada, resolc:  
  
Primer  
Estimar la candidatura Altmaesports Leader, la qual es designa com a grup d'acció local provisional, havent obtingut 85,59 punts, segons el que estableix l'article 12.1 i annex VI de l'Ordre 5/2016, d'11 d'abril.  
  
  
Els municipis inclosos en aquesta candidatura són els següents:  
  
Els Ports  
Cinctorres, Castellfort, Forcall, Herbés, la Mata, Morella, Olocau del Rey, Palanques, Portell de Morella, Todolella, Vallibona, Villores, Zorita del Maestrazgo.  
  
L'Alt Maestrat  
Albocàsser, Ares del Maestrat, Benassal, Catí, Culla, la Torre d'En Besora, Vilafranca, Vilar de Canes.  
  
El Baix Maestrat  
Castell de Cabres.  
Segon  
Estimar la candidatura Asociación para el Apoyo al Desarrollo Integral de las Comarques de Interior (@DICI), la qual es designa com a grup d'acció local provisional, havent obtingut 79,48 punts, segons el que estableix l'article 12.1 i annex VI de l'Ordre 5/2016, d'11 d'abril.  
  
  
Els municipis inclosos en aquesta candidatura són els següents:  
  
Alt Millars  
Ayódar, Castillo de Villamalefa, Cortes de Arenoso, Espadilla, Fanzara, Fuentes de Ayódar, Ludiente, Toga, Torrechiva, Vallat, Villahermosa del Río.  
  
L'Alcalatén  
Atzeneta del Maestrat, Benafigos, Costur, Xodos, Figueroles, Llucena, les Useres.  
  
La Plana Baixa  
Aín, Alcúdia de Veo, Alfondeguilla, Artana, Eslida, la Llosa, Ribesalbes, Suera, Tales.  
  
Tercer  
Estimar la candidatura Grup d'Acció Local Rural Muntanya d'Alacant, la qual es designa com a grup d'acció local provisional, havent obtingut 70,74 punts, segons el que estableix l'article 12.1 i annex VI de l'Ordre 5/2016, d'11 d'abril.  
  
Els municipis inclosos en aquesta candidatura són els següents:  
  
El Comtat  
Agres, Alcocer de Planes, Alcoleja, Alfafara, Almudaina, l'Alqueria d'Asnar, Balones, Benasau, Beniarrés, Benilloba, Benillup, Benimarfull, Benimassot, Quatretondeta, Facheca, Famorca, Gaianes, Gorga, l'Orxa, Millena, Planes, Tollos.  
  
L'Alt Vinalopó  
Beneixama, Biar, el Camp de Mirra, Cañada.  
  
L'Alcoià  
Benifallim, Penàguila, Tibi.  
  
La Marina Alta  
L'Atzúbia, Alcalalí, Benigembla, Benidoleig, Benimeli, Castell de Castells, Xaló, Llíber, Murla, Parcent, el Ràfol d'Almúnia, Sagra, Sanet y Negrals, Senija, Tormos, la Vall d'Alcalà, la Vall d'Ebo, Vall de Gallinera, la Vall de Laguar.  
  
La Marina Baixa  
Beniardá, Benifato, Benimantell, Bolulla, Confrides, el Castell de Guadalest, Orxeta, Relleu, Sella, Tàrbena.  
  
Quart  
Estimar la candidatura Grupo de Acción Local-Castellón Sur 14-20, la qual es designa com a grup d'acció local provisional, havent obtingut 66,29 punts, segons el que estableix l'article 12.1 i annex VI de l'Ordre 5/2016, d'11 d'abril.  
  
Els municipis inclosos en aquesta candidatura són els següents:  
  
Alt Millars  
Argelita, Fuente la Reina, Montanejos, Zucaina.  
  
Alt Palància  
Almedíjar, Altura, Bejís, Benafer, Castellnovo, Geldo, Jérica, Navajas, Segorbe, Soneja, Sot de Ferrer, Teresa.  
  
L'Alcalatén  
Vistabella del Maestrat.  
  
Cinqué  
Estimar la candidatura Maestrat-Plana Alta 1420, la qual es designa com a grup d'acció local provisional., havent obtingut 65,29 punts, segons el que estableix l'article 12.1 i annex VI de l'Ordre 5/2016, d'11 d'abril.  
  
Els municipis inclosos en aquesta candidatura són els següents:  
  
L'Alt Maestrat  
Tírig.  
  
El Baix Maestrat  
Càlig, Canet lo Roig, Cervera del Maestre, Xert, la Jana, la Pobla de Benifassà, Rossell, la Salzadella, Sant Jordi, Sant Mateu, San Rafael del Río, Santa Magdalena de Pulpís, Traiguera.  
  
La Plana Alta  
Benlloch, Cabanes, les Coves de Vinromà, la Pobla Tornesa, la Serratella, Sierra Engarcerán, la Torre d'en Doménec, Vall d'Alba, Vilafamés, Vilanova d'Alcolea.  
  
Sisé  
Estimar la candidatura Grupo de Acción Local Turia-Calderona, la qual es designa com a grup d'acció local provisional, havent obtingut 63,48 punts, segons el que estableix l'article 12.1 i annex VI de l'Ordre 5/2016, d'11 d'abril.  
  
Els municipis inclosos en aquesta candidatura són els següents:  
  
Els Serrans  
Alcublas, Alpuente, Andilla, Aras de los Olmos, Benagéber, Bugarra, Calles, Chelva, Chulilla, Domeño, Gestalgar, Higueruelas, Losa del Obispo, Pedralba, Sot de Chera, Titaguas, Tuéjar, Villar del Arzobispo, La Yesa.  
  
El Racó d'Ademús  
Ademuz, Casas Altas, Casas Bajas, Castielfabib, Puebla de San Miguel, Torrebaja, Vallanca.  
  
El Camp de Túria  
Casinos, Gàtova, Loriguilla, Marines, Olocau, Serra.  
  
El Camp de Morvedre  
Albalat dels Tarongers, Alfara de la Baronia, Algar de Palancia, Algimia de Alfara, Benavites, Quart de les Valls, Quartell, Estivella, Petrés, Segart, Torres Torres.  
  
L'Horta Nord  
Emperador  
  
Seté  
Estimar la candidatura Asociación para el Desarrollo Rural Sostenible RURABLE, la qual es designa com a grup d'acció local provisional, havent obtingut 58,17 punts, segons el que estableix l'article 12.1 i annex VI de l'Ordre 5/2016, d'11 d'abril.  
  
Els municipis inclosos en aquesta candidatura són els següents:  
  
La Foia de Bunyol  
Alborache, Chiva, Dos Aguas, Godelleta, Macastre, Siete Aguas, Yátova.  
  
La Plana d'Utiel-Requena  
Camporrobles, Caudete de las Fuentes, Chera, Fuenterrobles, Requena, Sinarcas, Utiel, Venta del Moro, Villargordo del Cabriel.  
  
La Vall de Cofrents-Aiora  
Ayora, Cofrentes, Cortes de Pallás, Jalance, Jarafuel, Teresa de Cofrentes, Zarra.  
  
Vuité  
Estimar la candidatura Associació Som Rurals, la qual es designa com a grup d'acció local provisional, havent obtingut 53,02 punts, segons el que estableix l'article 12.1 i annex VI de l'Ordre 5/2016, d'11 d'abril.  
  
Els municipis inclosos en aquesta candidatura són els següents:  
  
La Safor  
Ador, Alfauir, Almiserà, l'Alqueria de la Comtessa, Barx, Benifairó de la Valldigna, Beniflá, Castellonet de la Conquesta, Llocnou de Sant Jeroni, Palmera, Potríes, Rafelcofer, Rótova, Simat de la Valldigna.  
  
La Vall d'Albaida  
Atzeneta d'Albaida, Alfarrasí, Aielo de Rugat, Bèlgida, Bellús, Beniatjar, Benicolet, Benissoda, Benisuera, Bocairent, Bufali, Carrícola, Quatretonda, Fontanars dels Alforins, Guadasséquies, Llutxent, Montitxelvo, Otos, el Palomar, Pinet, Ráfol de Salem, Rugat, Salem, Sempere, Terrateig.  
  
La Costera  
Barxeta, la Font de la Figuera.  
  
Nové  
Estimar la candidatura Asociación para el Desarrollo Sostenible de los Municipios del Caroig, Serra Grossa i Riberes del Xúquer, la qual es designa com a grup d'acció local provisional, havent obtingut 52,38 punts, segons el que estableix l'article 12.1 i annex VI de l'Ordre 5/2016, d'11 d'abril.  
  
Els municipis inclosos en aquesta candidatura són els següents:  
  
La Canal de Navarrés  
Bicorp, Bolbaite, Chella, Enguera, Millares, Navarrés, Quesa.  
  
La Costera  
Cerdà, Estubeny, la Granja de la Costera, Llocnou d'En Fenollet, Llanera de Ranes, Moixent, Montesa, Novetlè, Rotglà i Corberà, Torrella, Vallada, Vallés.  
  
La Ribera Alta  
Alcàntera de Xúquer, Alfarp, Antella, Beneixida, Benimuslem, Catadau, Cotes, l'Ènova, Gavarda, Llombai, Montroi, Sant Joanet, Sellent, Senyera, Sumacàrcer, Tous, Torís.  
  
La Ribera Baixa  
Fortaleny, Llaurí, Benicull de Xúquer.  
  
Desé  
Estimar la candidatura Agrupación Rural Sur de Alicante, la qual es designa com a grup d'acció local provisional, havent obtingut 50,62 punts, segons el que estableix l'article 12.1 i annex VI de l'Ordre 5/2016, d'11 d'abril.  
  
Els municipis inclosos en aquesta candidatura són els següents:  
  
El Baix Vinalopó  
Elx (Algorós, Asprella, les Atzavares Altes, les Atzavares Baixes, Carrús, Daimés, el Derramador, Pla de Sant Josep, els Bassars, el Ferriol, Jubalcoi, la Baia Alta, la Baia Baixa, l'Algoda, les Vall-llongues, Maitino, Perleta, Puçol, les Salades, Santa Anna, Torrellano Baix, la Vallverda Alta disseminat, la Vallverda Baixa disseminat).  
  
  
El Vinalopó Mitjà  
Algueña, el Fondó de les Neus, Hondón de los Frailes, la Romana.  
  
L'Alt Vinalopó  
Salinas  
  
  
L'Alacantí  
Agost, Aigües, Busot, la Torre de les Maçanes.  
  
El Baix Segura  
Almoradí (El Raiguero, Cruz de Galindo, Puente Don Pedro, El Saladar, Heredades), Daya Vieja, Orihuela (La Aparecida, Arneva, Barbarroja, Camino de Beniel, Camino Viejo de Callosa, La Campaneta, Correntías Bajas, Correntías Medias, Los Desamparados, El Escorratel, Hurchillo, Media Legua, Molins, El Mudamiento, La Murada, Las Norias, Parroquia de la Matanza, Raiguero de Bonanza, San Bartolomé, Torremendo).  
  
Onzé  
Desestimar la candidatura Asociación Palancia-Mijares 14/20, per incompliment dels requisits establerts en l'article 2.3 de l'Ordre 5/2016, d'11 d'abril, el territori de la qual no aconsegueix la població mínima de 10.000 habitants, i no quedar suficientment acreditada l'excepcionalitat assenyalada en l'esmentat article.  
  
Dotzé  
La persona representant de cada una de les candidatures estimades haurà de presentar la sol·licitud prevista en l'annex VII de l'esmentada ordre, i l'estratègia de desenvolupament local participatiu per al seu territori d'actuació en el termini màxim de tres mesos, a comptar de l'endemà de la publicació de la resolució de selecció com a grup d'acció local provisional en el Diari Oficial de la Generalitat Valenciana.  
  
  
Tretzé  
Ordene la publicació de la present resolució en el Diari Oficial de la Generalitat Valenciana, segons estableix l'article 14 de l'esmentada orde.  
  
Catorzé  
Contra la present resolució, que posa fi a la via administrativa, es podrà recórrer potestativament en recurs de reposició davant la persona titular de la direcció de l'Agència Valenciana de Foment i Garantia Agrària en el termini d'un mes, comptat des de l'endemà de la publicació, de conformitat amb el que disposa la legislació vigent en matèria de procediment administratiu, o impugnar-se directament davant dels jutjats contenciosos administratius en el termini de dos mesos, a comptar de l'endemà de la publicació, d'acord amb el que preveu la normativa reguladora de la jurisdicció contenciosa administrativa, tot això sense perjuí que s'utilitze qualsevol altra via que s'hi considere oportuna.  
  
  
València, 14 d'octubre de 2016.- La directora general de Desenvolupament Rural i Política Agrària Comuna, p. d. (Acord 26.04.2012; DOCV 6809, 03.07.2012): Maria Teresa Cháfer Nácher.